डॉ. रमन सिंह ने खैलटुकरी के समाधान शिविर में अधिकारियों को खैलटुकरी से माकड़ी के बीच तीन करोड़ रूपए की लागत से निर्माणाधीन पुल का निर्माण इस वर्ष दिसंबर माह तक अनिवार्य रूप से पूर्ण करवाने के निर्देश दिए। उन्होंने समाधान शिविर में प्रधानमंत्री उज्ज्वला योजना के तहत गरीब परिवारों की 27 महिलाओं को रसोई गैस कनेक्शन के साथ डबल बर्नर चूल्हा भेंट कर शुभकामनाएं दी। उन्हें पहला भरा हुआ सिलेण्डर भी अलग से दिया जाएगा। ग्रामीणों के आग्रह पर मुख्यमंत्री ने समाधान शिविर में क्षेत्र के लिए कई घोषणाएं की।